কিৰণ বেদী

**কিৰণ বেদী**  (, ) ভাৰতবৰ্ষৰ এগৰাকী সমাজ সংস্কাৰক আৰু ভাৰতীয় আৰক্ষী সেৱাৰ এগৰাকী অৱসৰপ্ৰাপ্ত বিষয়া। ১৯৭২ চনত ভাৰতৰ আৰক্ষী বাহিনীত যোগদান কৰা কিৰণ বেদী হৈছে  ভাৰতীয় আৰক্ষী সেৱাৰ  প্ৰথমগৰাকী মহিলা বিষয়া। ভাৰতীয় আৰক্ষী অনুসন্ধান আৰু বিকাশ দপ্তৰৰ প্ৰধান আয়ুক্ত হিচাপে কাৰ্য্যনিৰ্বাহ কৰি থকা কালতে ২০০৭ চনত এখেতে  ভাৰতীয় আৰক্ষী সেৱাৰ পৰা স্বেচ্ছাকৃতভাৱে অৱসৰ গ্ৰহণ কৰে।  এখেত ভাৰতীয় দূৰদৰ্শনৰ জনপ্ৰিয় ধাৰাবাহিক *আপ কি কচেহৰি*-ৰ আঁতধৰোতা তথা বিচাৰক আছিল।

## প্ৰাৰম্ভিক জীৱন আৰু শিক্ষা
১৯৪৯ চনৰ ৯ জুনত ভাৰতৰ পঞ্জাব ৰাজ্যৰ অমৃতসৰত প্ৰকাশ পেশৱাৰিয়া আৰু প্ৰেম পেশৱাৰিয়াৰ দ্বিতীয় গৰাকী কন্যা সন্তান হিচাপে কিৰণ বেদীৰ জন্ম হয়।

অমৃতসৰৰ চেক্ৰেদ হাৰ্ট কনভেন্ট স্কুলত শিক্ষা গ্ৰহণ কৰি থকা সময়ত এখেতে ৰাষ্ট্ৰীয় কেডেট কৰ্পচ (ইংৰাজী:National Cadet Corps, NCC))ত যোগদান কৰে। টেনিচ খেলি ভাল পোৱা বেদীয়ে একেৰাহে *জুনিয়ৰ নেচনেল ল'ন টেনিচ চেম্পিয়নশ্বিপ* (ইংৰাজী:Junior National Lawn Tennis Championship) (১৯৬৬ চন), এচিয়ান ল'ন টেনিচ চেম্পিয়নচীপ (ইংৰাজী:Asian Lawn Tennis Championship) (১৯৭২ চন) আৰু *অল ইণ্ডিয়া ইন্টাৰ ষ্টেট অ'মেনচ ল'ন টেনিচ চেম্পিয়নশ্বিপ* (ইংৰাজী:All-India Interstate Women's Lawn Tennis Championship, ১৯৭৬ চন) ত বিজয়ী হ'বলৈ সক্ষম হয়। 

১৯৭৮ চনত অমৃতসৰৰ গভৰ্ণমেন্ট কলেজ ফ'ৰ অ'মেন ৰ পৰা ইংৰাজী বিষয়ত স্নাতক হৈ এখেতে ১৯৭০ চনত চণ্ডীগড়ৰ পঞ্জাব বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ উপাধি লাভ কৰে 

১৯৮৮ চনত দিল্লী বিশ্ববিদ্যালয়ৰ পৰা আইন বিভাগত স্নাতক উপাধি লাভ কৰে। 

১৯৯৯ চনত ইণ্ডিয়ান ইনস্টিটিউট অফ টেকনল'জি, দিল্লী (IIT Delhi)ৰ পৰা সমাজ বিজ্ঞান বিভাগত পি. এইচ. ডি উপাধি লাভ কৰে। এখেতৰ গৱেষনাৰ বিষয় আছিল *নিচাসক্ত দ্ৰব্যৰ অপব্যৱহাৰ আৰু ঘৰুৱা অশান্তি* (Drug Abuse and Domestic Violence)। 

## জীৱিকা
প্ৰবক্তা: ১৯৭০-৭২ চন, ৰাজনীতি বিজ্ঞান; খালছা কলেজ ফ'ৰ অ'মেন, অমৃতসৰ

ভাৰতীয় আৰক্ষী  সেৱাৰ বিষয়া: ১৯৭২ চন, এই বিভাগত প্ৰথম মহিলা বিষয়া

## সমাজ সেৱা
কিৰণ বেদী আৰু অন্য ১৭ জন আৰক্ষী বিষয়া লগ লাগি ১৯৮৭ চনত *নৱজ্যোতি ইণ্ডিয়া ফাউণ্ডেশ্যন* (ইংৰাজী:Navjyoti India Foundation, NIF) প্ৰতিষ্ঠা কৰে। সংস্থাটোৱে ড্ৰাগছ আসক্ত লোকসকলক আসক্তিৰ পৰা মুক্ত কৰি তেওঁলোকৰ সংস্থাপনৰ ব্যৱস্থা কৰিছিল। বৰ্তমান সংস্থাটোৱে অশিক্ষিত আৰু women empowerment দৰে সামাজিক সমস্যা সমূহো নিৰাময় কৰাৰ চেষ্টা কৰে। ১৯৯৪ চনত কিৰণ বেদীয়ে *ইণ্ডিয়া ভিশ্যন ফাউণ্ডেশ্যন* (ইংৰাজী:India Vision Foundation) প্ৰতিষ্ঠা কৰে। এই প্ৰতিষ্ঠানটোৱে police reforms, prison reforms, women empowerment, গ্ৰাম্য আৰু সামাজিক উন্নতিৰ হকে কাম কৰে।

### লোকপাল আন্দোলন
কিৰণ বেদী দুৰ্নীতিৰ বিৰুদ্ধে ভাৰত (India Against Corruption, IAC)ৰ এগৰাকী উল্লেখযোগ্য সদস্য। ইয়াৰ আন দুগৰাকী উল্লেখযোগ্য সদস্য হৈছে আন্না হাজাৰে আৰু অৰবিন্দ কেজৰিৱাল। তেওঁলোকে দুৰ্নীতিৰ বিৰুদ্ধে প্ৰতিবাদ কৰাৰ লগতে  লোকপাল বিলৰ ব্যৱস্থা কৰিবলৈ ভাৰত চৰকাৰক দাবী কৰি আহিছে। ২০১১ চনৰ ১৬ আগষ্টত কিৰণ বেদী আৰু দুৰ্নীতিৰ বিৰুদ্ধে ভাৰতৰ প্ৰধান সদস্যসকলক গ্ৰপ্তাৰ কৰা হয়। সেইদিনা খনৰেই সন্ধিয়া কিৰণ বেদী আৰু অন্যান্য সদস্য সকলক মুকলি কৰি দিয়া হয়। বাৰ দিন প্ৰতিবাদ কৰাৰ পিছত আৰু ভাৰত চৰকাৰ আৰু সদস্য সকলৰ মাজত হোৱা আলোচনাৰ পাছত লোকপাল বিল খচৰা প্ৰস্তুত কৰোঁতে তিনিটা চৰ্ত মানি ল’বলৈ সংসদে মান্তি হয়।

## বঁটা আৰু সন্মান

## বিতৰ্ক
১৯৯২ চনত কিৰণ বেদীয়ে উত্তৰ-পূৰ্বাঞ্চলৰ বাবে সংৰক্ষিত আসনৰ যোগেদি নিজৰ জীয়েকক দিল্লীৰ Hardinge Collegeত এম.বি.বি.এছ. পাঠ্যক্ৰমত নামভৰ্তি কৰায়। সেই সময়ত তেওঁ মিজোৰামত কৰ্মৰত আছিল। ইয়াৰ প্ৰত্যুত্তৰ হিচাবে তেওঁ কয় যে, উত্তৰ-পূৰ্বাঞ্চলত কৰমৰত কেন্দ্ৰীয় চৰকাৰৰ কৰ্মচাৰী সকলেও এই সংৰক্ষিত আসনৰ সুবিধা লাভ কৰে ।

## জীৱনীমূলক গ্ৰন্থ

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় আৰক্ষী সেৱাৰ বিষয়া
শ্ৰেণী:ৰমন মেগছেছে বঁটা বিজয়ী